Haditha-massakren

Haditha-massakren var en massakre av sivile irakere angivelig begått av US Marines fra 3rd Battalion, 1st Marine Regiment, 1st Marine Division, den 19. november 2005. Totalt ble 24 mennesker, inkludert 3–6 barn og 7 kvinner angivelig drept av de amerikanske styrkene. Den har blitt sammenliknet med My Lai-massakren under Vietnamkrigen. Saken er under etterforskning både av det amerikanske Naval Criminal Investigative Service og irakiske myndigheter.

De døde

Hus 1: Asmaa Salman Raseef, 32, Abdullah Waleed Abdul Hameed, child, Abdul Hameed Hasan Ali, late 70s, Waleed Abdul Hameed Hassan, 35, Rasheed Abdul Hameed Hassan, 30, Khameesa Toama Ali, 65.
Hus 2: Younis Salim Raseef, 41, Aida Yaseen Ahmed, 35, Muhammad Younis Salim, child, Noor Younis Salim, 14, Sabaa Younis Salim, 9, Aisha Younis Salim, 2, Zainab Younis Salim, 3, Huda Yaseen Ahmed, 28.
Hus 3: Jamal Ayed Ahmed, 41, Chassib Ayed Ahmed, 27, Marwan Ayed Ahmed, 28, Kahtan Ayed Ahmed, 24.
Bil: Ahmed Finer Muslih, 25, (taxi-sjåfør), Khalid Oyada Abid, 27, Wajdi Oyada Abid, 22, Akram Hameed Flayeh, 21, Muhammad Fatal Ahmed, 21.

Tidslinje

19. november 2005 En bombe i vegkanten dreper den amerikanske soldaten Lance Corporal Miguel "TJ" Terrazas (20 år) fra El Paso, Texas. Dette skjer ved en patrulje av Kilo Company, 3rd Battalion, 1st Marine Regiment, 1st Marine Division inne i Haditha. I de påfølgende timene etter dette angrepet blir 24 irakere drept. Etterforskere fra US Marines inspiserer stedet og tar bilder.
20. november 2005 Det amerikanske militæret sier i en pressemelding at en veikantbombe drepte en US Marine og 15 sivile. Kaptein Jeffrey Pool uttalte: "Irakiske soldater og (US) marines skjøt tilbake og drepte 8 opprørere."
Januar 2006 En journaliststudent (Taher Thabet) sender, via en irakisk menneskerettighetsgruppe, en film av livløse kropper og hjemmene de døde i, til Time Magazine. Time sier at amerikanske militære avviser filmen som propaganda fra al-Qaeda. Men en annen talsmann sier at dette bør undersøkes nærmere.
10. februar 2006 Time magazine tar opp saken om de irakiske drepte med den amerikanske øverstkommanderende i Irak.
14. februar 2006 Lieutenant-General Peter Chiarelli, USAs nestkommanderende i Irak, beordrer en innledende undersøkelse av Haditha-massakren.
3. mars 2006 Den innledende etterforskingen anbefaler videre undersøkelser.
9. mars 2006 Chiarelli overfører etterforskingen av hendelsen til Naval Criminal Investigation Service (NCIS).
10. mars 2006 Den amerikanske forsvarsministeren Donald Rumsfeld er informert om saken.
11. mars 2006 Den amerikanske presidenten får sin første briefing om massakren og dens påståtte årsak.
13. mars 2006 Naval Criminal Investigation Service (NCIS) ankommer Haditha.
27. mars 2006 Time magazine publiserer påstandene fra overlevende i massakren. Disse forteller at de amerikanske soldatene gikk amok etter sin medsoldats død. Irakiske menneskerettighetsgrupper publiserer en video der man ser beboere vise frem de døde kroppene, inkludert bilder av et drept barn på 3 år. De amerikanske styrkene bekrefter at sivile ble skutt, ikke drept av en bombe, som tidligere meddelt.
7. april 2006 Tre offiserer, 3rd Battalion commander Lieutenant-Colonel Jeffrey Chessani, Kilo Company commander Captain Lucas McConnell og Captain James Kimber blir fjernet fra sine stillinger.
26. mai 2006 Det amerikanske forsvarsdepartementet uttaler at saken kan ende med tiltale for mord. Dette skjer etter rapporter i mediene om at etterforskerne vil anbefale tiltale mot et dusin soldater, inklusiv tiltale for mord og løgn.
2. august 2006 Etterforskingsteamet avslutter sin undersøkelse av drapene, og saken blir overført til militær aktor. Offisielle kilder i Pentagon uttaler at bevisene innsamlet vedrørende drapene på 24 sivile irakere i Haditha støtter anklagene om at US Marines-soldatene skjøt og drepte de sivile, inklusiv kvinner og barn, med vilje.